**VERSENYFELHÍVÁS**

A **Zalaegerszegi** **Kölcsey Ferenc Gimnázium** ország ismereti versenyfelhívást tesz közzé német nyelvből

„**Das große D-A-CH-Quiz” címmel,**

melynek célja a német nyelvű országok megismerése és a német nyelv népszerűsítése az általános iskolai korosztály körében.

**Kik indulhatnak a versenyen?**

A versenyen a tanulók kétfős csapatokban két kategóriában indulhatnak. Minden iskola **maximum két csapatot** indíthat **mindkét kategóriában**.

**1.** Az első kategóriába az általános iskolai korosztály 5. és 6. osztályába járó tanulók tartoznak.

**2.** A második kategóriában az általános iskolai korosztály 7. és 8. osztályába járó tanulók vehetnek részt.

**Mi a verseny témája?**

Nem a nyelvtan és a tantárgyi tudás áll a középpontban, hanem a tanulók általános tudása a német nyelvű országokkal kapcsolatosan, a klasszikus és modern zenén, a sporton, a reklámokon át a hétköznapi élethelyzetekig.

**Hogyan zajlik a verseny?**

**A versenysorozat két részből áll.**

**1.** Az első fordulóban a kétfős csapatok pályamunkát készítenek, melynek témája **mindkét kategória számára:**

**Sehenswürdigkeiten in den D-A-CH-Hauptstädten**

A csapatok az alábbi fővárosok közül választhatnak egyet. **Egy** főváros **egy** nevezetességét kell bemutatniuk.

 *Berlin (Deutschland) Wien (Österreich)*

 *Bern (die Schweiz) Vaduz (Liechtenstein)*

A pályamunka formája tetszőleges technikával készített, **A2 méretűnél nem nagyobb** plakát, amelyet **2020. április 20**-ig kérünk elküldeni az alábbi címre:

*Horváth László munkaközösség-vezető, Zalaegerszegi Kölcsey Ferenc Gimnázium, 8900 Zalaegerszeg, Rákóczi út 49-53.*

***Kérjük, hogy a pályamunkákon egyértelműen tüntessék fel a készítők nevét, iskoláját és osztályát.***

***A pályamunkákat 2020. június 15-ig őrizzük meg. Pályamunkákat nem áll módunkban visszaküldeni. Igény esetén személyesen, egyeztetett időpontban átvehetők.***

**2.** A második fordulóban a kétfős csapatok játékos feladatokat oldanak meg a német nyelvű országokkal kapcsolatban.

Intézményünk honlapján ízelítőként található egy rövid feladatsor: <http://www.kolcsey-zeg.hu>

**Mikor lesz a verseny?**

A második fordulóra **2020. május 13-**án (szerdán) 14.30-kor kerül sor a Zalaegerszegi Kölcsey Ferenc Gimnáziumban. Időtartama max. 1 óra. Kérjük a csapatokat, hogy 15 perccel korábban érkezzenek a regisztráció miatt!

**Mennyi a nevezési díj?**

Nincs nevezési díj.

**Milyen jutalmat kapnak a tanulók?**

Mindkét kategóriában az első három helyezett csapat értékes tárgyjutalomban részesül.

**Hogyan és meddig lehet jelentkezni?**

A versenyre jelentkezni **2020. március 31-**ig az intézmény honlapján található jelentkezési lap kitöltésével e-mailben, vagy postai úton lehet. *Beküldési cím: Zalaegerszegi Kölcsey Ferenc Gimnázium,*

*8900 Zalaegerszeg, Rákóczi út 49-53.*



A jelentkezési lapokat e-mailben Horváth László mk.vez. címére: hlaci@kfgz.sulinet.hu-ra kérjük beküldeni.

**Várjuk jelentkezéseteket!**